དེའི་རྗེས་ཁོས་སྨྱོ་ནད་སྨན་ཁང་དང་བདེ་སྲུང་གི་ལས་ཀ་གཉེར་མྱོང་ནའང་དུས་ཚོད་ཕལ་མོ་ཆེ་ལོན་ཊོན་རྒྱུན་མཐུད་སློབ་གསོའི་གླིང་དུ་རྩོམ་རིག་གི་དགེ་རྒན་མཛད།འདི་དག་གིས་ཁོའི་རྩོམ་འབྲི་བའི་སྒོ་འཕར་ཡངས་པོར་ཕྱེ།ཆུང་དུས་ཁྱིམ་དུ་བརྙན་འཕྲིན་མེད་པས་དཔེ་ཆ་ཀློག་པའམ་སྒྲ་སྡུད་འཕྲུལ་ཆས་ལ་ཉན་རྒྱུ་ཏེ་སྤྲོ་བ་བསངས་ཐབས་གཙོ་བོ་ཞིག་ཡིན་ཅིང་།དེས་ཁོ་རང་དེབ་ཀློག་རྒྱུར་དགའ་བ་དང་ཚིག་ལ་རང་བཞིན་གྱིས་རྟོགས་པ་ལྡན་པ་ཞིག་ཏུ་གྱུར་སྟབས།ཚེ་ཐོག་འདིར་རྩོམ་པ་པོ་ཞིག་བྱ་རྒྱུའི་འདུན་པ་བཅངས་ཏེ་གཞོན་ནུའི་དུས་ནས་རྩོམ་འབྲི་མགོ་བརྩམས་ཤིང་།རྩོམ་པ་པོ་གཞན་དག་དང་འདྲ་བར་དུས་དེབ་དང་ཚགས་པར་དག་གིས་རྩོམ་ཡིག་ཕྱིར་བསློགས་ནས་ཡུན་རིང་ཕྱིན་ཏེ།དེ་ལྟར་ལོ་ངོ་བཅོ་ལྔ་ལྷག་གི་རིང་ལ་འབད་པ་ལྷོད་མེད་བསྐྱངས་པ་བརྒྱུད་རྩོམ་པ་ལ་གྲུབ་འབྲས་གཡུར་དུ་ཟ་བ་ལེན་ཐུབ་པ་བྱུང་།